chrysippus-philosophy.fragmenta-moralia 424
Quemadmodum , cum sanguis corruptus est aut pituita redundat aut bilis , in corpore morbi aegrotationesque nascuntur : sic pravarum opinionum conturbatio et ipsarum inter se repugnantia sanitate spoliat animum morbisque perturbat . Ex perturbationibus autem primum morbi conficiuntur , quae vocant illi νοσήματα , eaque quae sunt eis morbis contraria , quae habent ad res certas vitiosam offensionem atque fastidium , deinde aegrotationes , quae appellantur a Stoicis ἀῥῥωστήματα , hisque item oppositae contrariae offensiones . Hoc loco nimium operae consumitur a Stoicis , maxime a Chrysippo , dum morbis corporum comparatur morborum animi similitudo . Qua oratione praetermissa minime necessaria , ea quae rem continent pertractemus . Intellegatur igitur perturbationem iactantibus se opinionibus inconstanter et turbide in motu esse semper ; cum autem hic fervor concitatioque animi inveteravit et tamquam in venis medullisque insedit , tum exsistit et morbus et aegrotatio et offensiones eae , quae sunt eis morbis aegrotationibusque contrariae . Haec , quae dico , cogitatione inter se differunt , re quidem copulata sunt , eaque oriuntur ex libidine et ex laetitia . Nam cum est concupita pecunia nec adhibita continuo ratio quasi quaedam Socratica medicina , quae sanaret eam cupiditatem , permanat in venas et inhaeret in visceribus illud malum , existitque morbus et aegrotatio , quae evelli inveterata non possunt , eique morbo nomen est avaritia ; similiterque ceteri morbi , ut gloriae cupiditas , ut mulierositas , ut ita appellem eam quae Graece φιλογυνία dicitur , ceterique similiter morbi aegrotationesque nascuntur . － Quae autem sunt his contraria , ea nasci putantur a metu , ut odium mulierum , quale in μισογύνῳ Atilii est , ut in hominum universum genus , quod accepimus de Timone , qui μισάνθρωπος appellatur , ut inhospitalitas est ; quae omnes aegrotationes animi ex quodam metu nascuntur earum rerum , quas fugiunt et oderunt .
Lemmas: Quemadmodum , cum sanguis corruptus est aut pituita redundat aut bilis , in corpore morbi aegrotationesque nascuntur : sic pravarum opinionum conturbatio et ipsarum inter se repugnantia sanitate spoliat animum morbisque perturbat . Ex perturbationibus autem primum morbi conficiuntur , quae vocant illi νόσημα , eaque quae sunt eis morbis contraria , quae habent ad res certas vitiosam offensionem atque fastidium , deinde aegrotationes , quae appellantur a Stoicis ἀῥῥωστήματα , hisque item oppositae contrariae offensiones . Hoc loco nimium operae consumitur a Stoicis , maxime a Chrysippo , dum morbis corporum comparatur morborum animi similitudo . Qua oratione praetermissa minime necessaria , ea quae rem continent pertractemus . Intellegatur igitur perturbationem iactantibus se opinionibus inconstanter et turbide in motu esse semper ; cum autem hic fervor concitatioque animi inveteravit et tamquam in venis medullisque insedit , tum exsistit et morbus et aegrotatio et offensiones eae , quae sunt eis morbis aegrotationibusque contrariae . Haec , quae dico , cogitatione inter se differunt , re quidem copulata sunt , eaque oriuntur ex libidine et ex laetitia . Nam cum est concupita pecunia nec adhibita continuo ratio quasi quaedam Socratica medicina , quae sanaret eam cupiditatem , permanat in venas et inhaeret in visceribus illud malum , existitque morbus et aegrotatio , quae evelli inveterata non possunt , eique morbo nomen est avaritia ; similiterque ceteri morbi , ut gloriae cupiditas , ut mulierositas , ut ita appellem eam quae Graece φιλογυνία dicitur , ceterique similiter morbi aegrotationesque nascuntur . － Quae autem sunt his contraria , ea nasci putantur a metu , ut odium mulierum , quale in μισόγυνος Atilii est , ut in hominum universum genus , quod accepimus de Timone , qui μισάνθρωπος appellatur , ut inhospitalitas est ; quae omnes aegrotationes animi ex quodam metu nascuntur earum rerum , quas fugiunt et oderunt .